IZVJEŠĆE KOMISIJE EUROPSKOM PARLAMENTU I VIJEĆU o rashodima EFJP-a Sustav ranog upozoravanja br. 9-10/2014 /* COM/2014/0671 final */





SADRŽAJ 1........... Uvod............................................................................................................................. 3 2........... Namjenski prihodi EFJP-a............................................................................................ 3 3........... Komentari o privremenom izvršenju proračuna EFJP-a za 2014.................................. 4 4........... Izvršenje namjenskih prihoda EFJP-a........................................................................... 6 5........... Zaključci....................................................................................................................... 6 Prilog 1.: || Privremena potrošnja odobrenih sredstava EFJP-a do 31. kolovoza 2014. 1. Uvod Za razdoblje od 16. listopada 2013. do 31. kolovoza 2014. u pogledu Europskog fonda za jamstva u poljoprivredi (EFJP) stvarna razina izvršenja proračuna u usporedbi s profilom rashoda predviđenih pokazateljem koji se utvrđuje na temelju odredbi članka 28. Uredbe (EU) br. 1306/2013 o financiranju, upravljanju i nadzoru zajedničke poljoprivredne politike[1] predstavljena je u Prilogu 1. 2. Namjenski prihodi EFJP-a Na temelju odredbi iz članka 43. Uredbe (EU) br. 1306/2013 prihodi ostvareni iz financijskih korekcija u skladu s odlukama o poravnanju računa i potvrdi sukladnosti, iz nepravilnosti i pristojbi za mlijeko definiraju se kao prihodi namijenjeni financiraju rashoda EFJP-a. Prema tim odredbama, namjenski se prihodi mogu koristiti za pokrivanje financiranja bilo kojih rashoda EFJP-a. Ako dio tih prihoda ostane neiskorišten unutar proračunske godine, taj se dio automatski prenosi u sljedeću proračunsku godinu[2]. Proračunom EFJP-a za 2014. obuhvaćene su i Komisijine najnovije procjene potreba financiranja očekivanih rashoda za tržišne mjere i izravne potpore i procjene namjenskih prihoda koji su se trebali prikupiti tijekom predmetne proračunske godine te prijenos salda namjenskih prihoda preostalih iz prošle proračunske godine. U svojem prijedlogu proračunskih odobrenih sredstava EFJP-a za 2014. Komisija je uzela u obzir ukupne očekivane namjenske prihode te je za proračun za 2014. zatražila onu razinu odobrenih sredstava koja se izračunava oduzimanjem procijenjenih namjenskih prihoda od procijenjenih potreba. Proračunsko je tijelo prihvatilo proračun EFJP-a uzimajući u obzir očekivane namjenske prihode. U trenutku utvrđivanja proračuna za 2014. Komisijina procjena raspoloživih namjenskih prihoda iznosila je 1 464 milijuna EUR. Konkretno: – Namjenski prihodi čije se generiranje očekuje tijekom proračunske godine 2014. procijenjeni su na 849 milijuna EUR. Od korekcija potvrda o sukladnosti očekivalo se 638 milijuna EUR, a od nepravilnosti 165 milijuna EUR. Prihodi od pristojbi za mlijeko procijenjeni su na 46 milijuna EUR. – Ukupan iznos dodijeljenih prihoda koji bi se prema očekivanjima trebao prenijeti iz proračunske godine 2013. u 2014. procjenjuje se na 615 milijuna EUR. U proračunu za 2014. Komisija je taj iznos, početno procijenjen na 1 464 milijuna EUR, namijenila dvama programima. Konkretno: – 464 milijuna EUR namijenjeno je operativnim fondovima za organizacije proizvođača u sektoru voća i povrća te – 1 000 milijuna EUR za program jedinstvenih plaćanja. Proračunsko tijelo je naposljetku izglasalo odobrena sredstva u iznosu od 285 milijuna EUR za prvi i 30 083 milijuna EUR za drugi program u skladu s prijedlogom Komisije. Zbroj prethodno navedenih izglasanih odobrenih sredstava i dodijeljenih prihoda odgovara ukupnoj procjeni raspoloživih odobrenih sredstava u iznosu od 749 milijuna EUR za operativne fondove za organizacije proizvođača u sektoru voća i povrća te 31 083 milijuna EUR za program jedinstvenih plaćanja. U Prilogu 1., u kojem je predstavljeno privremeno izvršenje proračuna za 2014. za razdoblje do 31. kolovoza 2014., brojčanim su podacima o proračunskim odobrenim sredstvima na razini stavke za sektor voća i povrća te za proizvodno nevezane izravne potpore predstavljena izglasana odobrena sredstva za prvi program u iznosu od 676,7 milijuna EUR te za drugi u iznosu od 38 252 milijuna EUR, ne uzimajući u obzir prethodno navedene namjenske prihode. Ubrajajući prihode namijenjene ovim sektorima, ukupna odobrena sredstva predviđena u proračunu za 2014. iznosila su 1 140,7 milijuna EUR za voće i povrće te 39 252 milijuna EUR za proizvodno nevezane izravne potpore. 3. Komentari o privremenom izvršenju proračuna EFJP-a za 2014. Privremeno izvršenje proračuna za razdoblje od 16. listopada 2013. do 31. kolovoza 2014. predstavljeno je u Prilogu 1. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredbi članka 28. Uredbe (EU) br. 1306/2013. U nastavku se nalazi kratak komentar o određenim proračunskim stavkama u kojem su prikazane najvažnije razlike između stvarne i očekivane razine izvršenja proračuna za 2014. 3.1. Tržišne mjere Povlačenje odobrenih sredstava za intervencije na poljoprivrednim tržištima bilo je veće za 67 milijuna EUR u usporedbi s razinom izglasanih odobrenih sredstava iz proračuna, kako je određeno razinom pokazatelja 31. kolovoza 2014. Ta je razlika neto učinak modelâ izvršenja, prvenstveno u sektorima voća i povrća, vina te mlijeka. 3.1.1. Voće i povrće (+ 202,2 milijuna EUR u usporedbi s izglasanim odobrenim sredstvima) U pogledu izglasanih odobrenih sredstava ova se razina izvršenja uglavnom može objasniti rashodima za operativne fondove za program organizacija proizvođača koji se financira i iz izglasanih odobrenih sredstava iz proračuna i iz namjenskih prihoda za taj program u proračunu za 2014. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 31. kolovoza 2014. na izglasana odobrena sredstva iz proračuna koja ne uključuju prihode namijenjene tom sektoru. U bilješci * u tablici privremenog izvršenja u Prilogu 1. prikazuje se kakva bi situacija bila da se pokazatelj od 31. kolovoza 2014. primjenjivao na ukupna odobrena sredstva za koja se očekuje da će biti raspoloživa za financiranje tog sektora. Kako je istaknuto u prethodno navedenoj točki 2., ukupna sredstva koja bi prema očekivanjima trebala biti na raspolaganju tom sektoru sastoje se od izglasanih odobrenih sredstava iz proračuna u iznosu od 676,7 milijuna EUR i prihoda namijenjenih tom sektoru u procijenjenom iznosu od 464 milijuna EUR. Dakle, da se pokazatelj primjenjivao na ukupna sredstva u iznosu od 1 140,7 milijuna EUR koja će prema očekivanjima biti na raspolaganju tom sektoru, došlo bi do nedovoljne iskorištenosti u iznosu od – 127,6 milijuna EUR, što je neto učinak ubrzavanja ritma plaćanja za operativne fondove za program organizacija proizvođača te sporijeg ritma plaćanja za program opskrbe škola voćem i potpore skupinama proizvođača za prethodno priznavanje u usporedbi s razinom pokazatelja od 31. kolovoza 2014. U ovom trenutku Komisija smatra da se određena nedovoljna iskorištenost sredstava iz programa opskrbe škola voćem i skupina proizvođača za prethodno priznavanje može očekivati na kraju proračunske godine i nastavlja pratiti povlačenje odobrenih sredstava za programe organizacija proizvođača. 3.1.2. Proizvodi sektora vinogradarstva (– 109,6 milijuna EUR) Ta nedovoljna iskorištenost sredstava posljedica je sporijeg ritma plaćanja država članica u usporedbi s profilom rashoda utvrđenog pokazatelja za nacionalne programe za vino. Trenutačno se to stanje smatra privremenim s obzirom na to da predviđeni rashodi država članica za ovaj članak pokazuju ubrzani ritam u nadolazećim mjesecima. 3.1.3. Mlijeko i mliječni proizvodi (– 6,8 milijuna EUR) Ta nedovoljna iskorištenost sredstava posljedica je sporijeg ritma plaćanja država članica u usporedbi s profilom rashoda utvrđenog pokazatelja za program mlijeka u školama. Trenutačno se to stanje smatra privremenim s obzirom na to da predviđeni rashodi država članica za ovaj članak pokazuju potpuno izvršenje tog programa do kraja proračunske godine. 3.2. Izravne potpore Povlačenje odobrenih sredstava za izravne potpore bilo je veće za 659,4 milijuna EUR u usporedbi s razinom pokazatelja od 31. kolovoza 2014. 3.2.1. Proizvodno nevezane izravne potpore (+ 719,1 milijuna EUR u usporedbi s izglasanim odobrenim sredstvima) U pogledu izglasanih odobrenih sredstava ova razina izvršenja uglavnom se može objasniti rashodima za program jedinstvenih plaćanja koji se financira i iz izglasanih odobrenih sredstava iz proračuna i iz namjenskih prihoda za taj program u proračunu za 2014. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 31. kolovoza 2014. na izglasana odobrena sredstva iz proračuna koja ne uključuju prihode namijenjene tom sektoru. Napomena * u tablici privremenog izvršenja u Prilogu 1. prikazuje kakva bi situacija bila da se pokazatelj od 31. kolovoza 2014. primjenjivao na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih potpora. Kako je istaknuto u prethodnoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih odobrenih sredstava iz proračuna u iznosu od 38 252 milijuna EUR i prihoda u procijenjenom iznosu od 1 000 milijuna EUR namijenjenih za proizvodno nevezane izravne potpore. Dakle, da se pokazatelj primijenio na ukupna sredstva u iznosu od 39 252 milijuna EUR koja će prema očekivanjima biti na raspolaganju za proizvodno nevezane izravne potpore, tada bi se ustanovljena prevelika iskorištenost smanjila na nedovoljnu iskorištenost u iznosu od – 279,9 milijuna EUR. Države članice do ovog su trenutka već platile 99,2 % proizvodno nevezane izravne potpore procijenjene za 2014. Komisija očekuje da bi u ovom trenutku izglasana odobrena sredstava na raspolaganju i namjenski prihodi za tu stavku trebali biti dovoljni za pokriće potreba za financiranjem ove stavke i da se određena nedovoljna iskorištenost sredstava može očekivati na kraju proračunske godine. 3.2.2. Ostale izravne potpore (– 59,3 milijuna EUR) Ova nedovoljna iskorištenost izglasanih odobrenih sredstava za ostale izravne potpore u usporedbi s profilom rashoda utvrđenog pokazatelja na dan 31. kolovoza 2014. učinak je sporijeg ritma plaćanja za neke programe u tom sektoru, osobito za posebne proizvodno vezane potpore u skladu s člankom 68. U ovom trenutku Komisija smatra da se određena nedovoljna iskorištenost sredstava može se očekivati na kraju proračunske godine i nastavlja pratiti povlačenje odobrenih sredstava za ovu proračunsku stavku. 3.3. Revizija poljoprivrednih rashoda (+ 5,5 milijuna EUR) Osim izravnih plaćanja za praćenje i preventivne mjere u iznosu od 6,8 milijuna EUR, u proračun za 2014. uključene su procjene u iznosu od 53,4 milijuna EUR za plaćanja koja se odnose na rješavanje sporova. Na temelju najnovijih informacija države članice plaćat će kompenzacijske kamate za rješavanje sporova koje će biti veće od predviđenih u proračunu za 2014. Nadalje, Komisija očekuje i da će države članice dobiti povrat sredstava u iznosu od oko 20 milijuna EUR zbog pozitivnih odluka o poravnanju računa u njihovu korist. U ovom trenutku Komisija očekuje preveliku iskorištenost odobrenih sredstava iz proračuna za 2014. za poglavlje revizije poljoprivrednih rashoda. 4. Izvršenje namjenskih prihoda EFJP-a U tablici iz Priloga 1. pokazuje se da je do 31. kolovoza 2014. prikupljeno 1 669,1 milijun EUR namjenskih prihoda. Konkretno: – prihodi od korekcija na temelju odluka o poravnanju računa i potvrdi sukladnosti iznosili su 769,6 milijuna EUR, a očekuju se još i dodatni iznosi do kraja proračunske godine, – prihodi od nepravilnosti iznosili su 141,3 milijuna EUR, a do kraja proračunske godine očekuju se i dodatni iznosi te – do ovog trenutka prikupljena je većina prihoda od pristojbi za mlijeko koji iznose oko 48 milijuna EUR. Zaključno, iznos namjenskih prihoda koji su u konačnici preneseni iz 2013. u 2014. dosegnuo je 710,2 milijuna EUR. Taj je iznos znatno veći od prvobitno procijenjenog iznosa u visini od 615 milijuna EUR te je u potpunosti iskorišten za izvršavanje plaćanja kako je predviđeno u proračunu za 2014. Stoga raspoloživ iznos namjenskih prihoda za financiranje rashoda EFJP-a na dan 31. kolovoza 2014. iznosi 1 669,1 milijuna EUR, a do kraja proračunske godine očekuju se i dodatni iznosi novoprikupljenih namjenskih prihoda. 5. Zaključci Privremeno izvršenje proračunskih odobrenih sredstava EFJP-a za 2014. za razdoblje do 31. kolovoza 2014. pokazuje da su mjesečni povrati sredstava državama članicama premašili profil rashoda za izvršenje proračuna na temelju pokazatelja za otprilike 728,2 milijuna EUR. Namjenski prihodi u iznosu od 1 669,1 milijuna EUR već su na raspolaganju, a očekuje se da će se u 2014. prikupiti još dodatni iznosi. U ovom trenutku Komisija smatra da će iznos namjenskih prihoda koji će biti na raspolaganju do kraja godine biti dovoljan za pokriće financiranja operativnih fondova za organizacije proizvođača, programa jedinstvenih plaćanja i iznosa za koje se očekivalo da će biti plaćeni u okviru poglavlja revizije poljoprivrednih rashoda. Nadalje, predviđa se da će Komisija ovisno o konačnom izvršenju odobrenih sredstava u proračunskoj godini 2014. prenijeti neiskorištena odobrena sredstva na financijsku godinu 2015. za nadoknadu poljoprivrednicima koja će zatim podlijegati financijskoj disciplini. Taj prijenos ne smije premašiti 2 % početnih odobrenih sredstava EFJP-a za 2014. za aktivnosti u okviru podijeljenog upravljanja i iznos financijske discipline koji se uzima u obzir za proračunsku godinu 2014.[3] U trenutačnoj fazi Komisija procjenjuje da će odobrena sredstva za koja nije preuzeta obveza u iznosu od 874,7 milijuna EUR, što odgovara maksimalnoj razini od 2 %[4], biti na raspolaganju do kraja proračunske godine 2014. za taj prijenos. Preostali procijenjeni višak EFJP-a uključit će se u dokument o izmjeni br. 1 za nacrt proračuna za 2015. [1] SL L 347, 20.12.2013., str. 549. [2] Člankom 14. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije određeno je da se unutarnji namjenski prihodi prenose samo za jednu godinu. Stoga se u interesu dobrog upravljanja proračunom ovi namjenski prihodi u načelu iskorištavaju prije izglasanih odobrenih sredstava predmetne proračunske stavke. [3] Članak 169. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije. [4] Iznos financijske discipline koji se uzima u obzir za proračun za 2014. u iznosu od 902,9 milijuna EUR viši je od granice od 2 % početnih odobrenih sredstava EFJP-a za 2014. za djelovanja u okviru podijeljenog upravljanja, stoga on predstavlja referentni iznos za prijenos.